Oliy taʼlim tashkilotlari rahbar va pedagog kadrlarini qayta tayyorlash va malakasini oshirish tizimini samarali tashkil qilish chora-tadbirlari toʻgʻrisida
(resolution, 2024-07-11)

Oʻzbekiston Respublikasi Prezidentining “Maʼmuriy islohotlar doirasida oliy taʼlim, fan va innovatsiyalar sohasida davlat boshqaruvini samarali tashkil qilish chora-tadbirlari toʻgʻrisida” 2023-yil 3-iyuldagi PQ-200-son qarori ijrosini taʼminlash hamda oliy taʼlim tashkilotlari rahbar va pedagog kadrlarini qayta tayyorlash hamda ularning malakasini oshirish tizimini samarali tashkil qilish maqsadida Vazirlar Mahkamasi qaror qiladi: 1. Oʻzbekiston Respublikasi Prezidentining 2023-yil 3-iyuldagi PQ-200-son qaroriga muvofiq Oʻzbekiston Respublikasi Oliy va oʻrta maxsus taʼlim vazirligi huzuridagi Oliy taʼlim tizimi pedagog va rahbar kadrlarini qayta tayyorlash va ularning malakasini oshirishni tashkil etish Bosh ilmiy-metodik markazi Oʻzbekiston Respublikasi Oliy taʼlim, fan va innovatsiyalar vazirligi huzuridagi Oliy taʼlim tizimi kadrlarini qayta tayyorlash va malakasini oshirish instituti (keyingi oʻrinlarda — Institut) etib qayta nomlanganligi maʼlumot uchun qabul qilinsin. 2. Quyidagilar Institutning asosiy vazifalari etib belgilansin: oliy taʼlim tashkilotlari rahbar hamda pedagog kadrlarini qayta tayyorlash va malakasini oshirish taʼlim tashkilotlarining tashkiliy hamda oʻquv-metodik faoliyatini muvofiqlashtirish; oliy taʼlim tashkilotlari hamda akademik litseylar rahbar va pedagog kadrlarini qayta tayyorlash va ularning malakasini oshirish kurslarini hamda oliy taʼlim tashkilotlarining rahbar kadrlari zaxirasiga nomzodlarni maqsadli oʻqitishni tashkil etish; taʼlim sifatini zamonaviy talablarga muvofiq taʼminlash uchun oliy taʼlim tashkilotlari hamda akademik litseylar rahbar va pedagog kadrlarining kasbiy bilim, koʻnikma va mahoratini uzluksiz oshirib borish mexanizmlarini joriy etish; pedagogik taʼlimning dolzarb ilmiy muammolari, shu jumladan, kasbiy kompetentlikni rivojlantirish, raqamli taʼlim texnologiyalari va taʼlim menejmenti yoʻnalishlarida ilmiy-tadqiqot ishlarini amalga oshirish, doktorantura ixtisosliklari boʻyicha yuqori malakali ilmiy va ilmiy-pedagog kadrlarni tayyorlash; qayta tayyorlash va malaka oshirish kurslarining taʼlim jarayoni sifati hamda natijadorligini tizimli tahlil va monitoring qilishning raqamli axborot tizimlarini ishlab chiqish hamda joriy etish; oliy taʼlim tashkilotlari hamda akademik litseylar rahbar va pedagog kadrlarining ehtiyojidan kelib chiqib, qayta tayyorlash va malaka oshirish kurslarining oʻquv rejasi hamda taʼlim dasturlarini ilgʻor xorijiy tajribalar asosida ishlab chiqish, rahbar va pedagog kadrlarning kasbiy bilim darajasi va pedagogik faoliyat samaradorligini inobatga olgan holda kasbiy rivojlantirish taʼlim dasturlarini joriy etish; qayta tayyorlash va malaka oshirish kurslarining oʻquv jarayoni hamda ilmiy faoliyatga yuqori malakali xorijiy mutaxassislarni keng jalb qilish, ilgʻor pedagogik tajriba almashish borasida xalqaro hamkorlikni yoʻlga qoʻyish va rivojlantirish. 3. Oʻzbekiston Respublikasi Oliy taʼlim, fan va innovatsiyalar vazirligi huzuridagi Oliy taʼlim tizimi kadrlarini qayta tayyorlash va malakasini oshirish institutining tuzilmasi 1-ilovaga muvofiq tasdiqlansin. Oʻzbekiston Respublikasi oliy taʼlim, fan va innovatsiyalar vaziriga zarur hollarda, Institutning tasdiqlangan tuzilmasiga xodimlarning belgilangan umumiy cheklangan soni hamda mehnatga haq toʻlash fondi doirasida oʻzgartirish va qoʻshimchalar kiritish huquqi berilsin. 4. Belgilab qoʻyilsinki: Institut davlat muassasasi hisoblanadi hamda oʻz faoliyatida Oʻzbekiston Respublikasi Oliy taʼlim, fan va innovatsiyalar vazirligiga hisobdor boʻladi; Institutga Oʻzbekiston Respublikasi oliy taʼlim, fan va innovatsiyalar vaziri tomonidan lavozimga tayinlanadigan va lavozimdan ozod etiladigan direktor rahbarlik qiladi; mehnatga haq toʻlash shartlari boʻyicha Institut direktori — oliy taʼlim tashkiloti rektoriga, direktor oʻrinbosari — oliy taʼlim tashkiloti prorektoriga, bosh hisobchi, Axborot-resurs markazi boshligʻi va boʻlim boshliqlari — oliy taʼlim tashkiloti fakultet dekaniga, bosh mutaxassis, muhandis-dasturchi — oliy taʼlim tashkiloti katta oʻqituvchisiga, yetakchi mutaxassis va uslubchi — oliy taʼlim tashkiloti oʻqituvchisiga tenglashtiriladi. 5. Quyidagilar Institut faoliyatini moliyalashtirish manbalari etib belgilansin: Oʻzbekiston Respublikasi Davlat budjeti mablagʻlari; xoʻjalik faoliyatidan hamda shartnoma asosda xizmatlar koʻrsatishdan tushadigan tushumlar; jismoniy va yuridik shaxslarning homiylik xayriyalari; xalqaro moliya tashkilotlarining grantlari; qonunchilik hujjatlari bilan taqiqlanmagan boshqa manbalar. 6. Institutga Oʻzbekiston Respublikasi Oliy taʼlim, fan va innovatsiyalar vazirligi bilan kelishilgan holda, oʻzining budjetdan tashqari mablagʻlari hisobidan budjet qonunchiligida belgilangan tartibda quyidagi chora-tadbirlarni moliyalashtirish huquqi berilsin: rivojlangan xorijiy mamlakatlarning tajribali professor-oʻqituvchilari, sohaning yetakchi mutaxassis va maslahatchilarini jalb etish, ularga mehnat bozorining amaldagi konyunkturasini hisobga olgan holda ish haqi toʻlash; Institut xodimlarining xorijiy taʼlim va ilmiy-tadqiqot tashkilotlarida malaka oshirishi hamda stajirovka oʻtashi bilan bogʻliq xarajatlar uchun toʻlovlarni amalga oshirish. 7. Oʻzbekiston Respublikasi Oliy taʼlim, fan va innovatsiyalar vazirligining Oʻzbekiston davlat jahon tillari universiteti huzurida Pedagog kadrlarni qayta tayyorlash va malakasini oshirish tarmoq markazini tashkil etish toʻgʻrisidagi taklifiga rozilik berilsin. Belgilab qoʻyilsinki, 2024/2025 oʻquv yilidan boshlab Oʻzbekiston davlat jahon tillari universiteti huzuridagi Pedagog kadrlarni qayta tayyorlash va malakasini oshirish tarmoq markazida oliy taʼlim tashkilotlarining pedagog kadrlari uchun “Filologiya va tillarni oʻqitish”, “Xorijiy til va adabiyot (tillar boʻyicha)”, “Tarjima nazariyasi va amaliyoti” yoʻnalishlari boʻyicha qayta tayyorlash hamda malaka oshirish kurslari tashkil etiladi. 8. Mazkur qarorning qabul qilinishi bilan bogʻliq xarajatlarni moliyalashtirish 2024-yilda Oʻzbekiston Respublikasining respublika budjetidan birinchi darajali budjet mablagʻlarini taqsimlovchi sifatida Oʻzbekiston Respublikasi Oliy taʼlim, fan va innovatsiyalar vazirligiga ajratilgan mablagʻlar doirasida amalga oshiriladi, 2025-yildan boshlab esa Davlat budjeti parametrlarida nazarda tutiladi. 9. Oʻzbekiston Respublikasi Hukumatining 2-ilovaga muvofiq ayrim qarorlariga oʻzgartirishlar kiritilsin. 10. Oʻzbekiston Respublikasi Oliy taʼlim, fan va innovatsiyalar vazirligi: bir oy muddatda manfaatdor vazirliklar va idoralar bilan birgalikda oʻzlari qabul qilgan normativ-huquqiy hujjatlarni ushbu qarorga muvofiqlashtirsin; ikki oy muddatda Institutni zamonaviy talablarga javob beradigan axborot-kommunikatsiya texnologiyalari, mebel va boshqa jihozlar bilan taʼminlash choralarini koʻrsin. 11. Mazkur qarorning bajarilishini nazorat qilish Oʻzbekiston Respublikasi oliy taʼlim, fan va innovatsiyalar vaziri K.A. Sharipov zimmasiga yuklansin. Direktor Ilmiy-metodik kengash Direktor oʻrinbosari Axborot-kommunikatsiya texnologiyalarini joriy etish va masofadan oʻqitishni tashkil etish boʻlimi 4 Kadrlar boʻlimi 1 Taʼlim jarayonini monitoring qilish va sifatni baholash boʻlimi 3 Buxgalteriya 2 Taʼlim dasturlari va oʻquv-meʼyoriy hujjatlarni ishlab chiqish boʻlimi 2 Bosh yuriskonsult 1 Ilgʻor tajriba va xalqaro hamkorlik ilmiy-axborot tadqiqotlari boʻlimi 2 Axborot-resurs markazi 2 Kadrlarni qayta tayyorlash va malakasini oshirishni tashkil etish boʻlimi 2 Kafedralar 1. Vazirlar Mahkamasining “Oliy taʼlim muassasalari pedagog kadrlarini qayta tayyorlash va ularning malakasini oshirish tizimini yanada takomillashtirish chora-tadbirlari toʻgʻrisida” 2012-yil 26-sentabrdagi 278‑son qarorida: a) 2-bandda: “v” kichik bandning beshinchi xatboshisidagi “kasb-hunar taʼlimi”, “ijtimoiy-gumanitar va tabiiy-matematika bloklari fanlari” soʻzlari tegishlicha “professional taʼlim”, “majburiy fanlar blokining barcha yoʻnalishlar uchun umumiy boʻlgan fanlari” soʻzlari bilan almashtirilsin; “g” kichik bandning ikkinchi xatboshisidagi “fanlarning umumkasbiy va maxsus bloklari” soʻzlari “majburiy va tanlov bloklarining mutaxassislik fanlari” soʻzlari bilan almashtirilsin; b) 3-bandda: toʻrtinchi xatboshi chiqarib tashlansin; beshinchi xatboshi toʻrtinchi xatboshi deb hisoblansin; v) 1-ilovaning “Pedagog kadrlarni qayta tayyorlash va ularning malakasini oshirish tarmoq markazlari” boʻlimi 7-pozitsiyasi quyidagi tahrirda bayon etilsin: “ 7. Oʻzbekiston davlat jahon tillari universiteti huzuridagi Pedagog kadrlarni qayta tayyorlash va malakasini oshirish tarmoq markazi Filologiya va tillarni oʻqitish; Xorijiy til va adabiyot (tillar boʻyicha); Tarjima nazariyasi va amaliyoti Oliy taʼlim, fan va innovatsiyalar vazirligi ”. 2. Vazirlar Mahkamasining “Oliy taʼlim muassasalari rahbar va pedagog kadrlarining malakasini oshirish tizimini yanada takomillashtirish boʻyicha qoʻshimcha chora-tadbirlar toʻgʻrisida” 2019-yil 23-sentabrdagi 797-son qarorida: a) 2-bandning beshinchi xatboshisidagi “markazlarida” soʻzi “taʼlim muassasalarida” soʻzlari bilan almashtirilsin; b) 1-ilovada: 9 va 10-bandlar quyidagi tahrirda bayon etilsin: “9. Mutaxassislik boʻyicha mustaqil malaka oshirish quyidagilarni oʻz ichiga oladi: ochiq oʻquv mashgʻulotlari va mahorat darslarini tashkil etish; iqtidorli va isteʼdodli talabalar bilan ishlash; ilmiy konferensiyalarda maʼruza bilan qatnashish; ilmiy jurnallarda maqolalar chop etish; koʻrgazma va tanlovlarda ishtirok etish; ilmiy loyihalarda ishtirok etish; xalqaro (impakt-faktorli) nashrlarda maqolalar eʼlon qilish; ixtiro (patent), ratsionalizatorlik takliflari, innovatsion ishlanmalarga mualliflik qilish; monografiya, mualliflik ijodiy ishlar katalogini tayyorlash va nashr qilish; oʻquv adabiyotlari (darslik, oʻquv qoʻllanma, metodik qoʻllanma)ni tayyorlash va nashr qilish; fan doktori (DSc) yoki falsafa doktori (PhD) darajasini olish uchun himoya qilingan dissertatsiyaga ilmiy rahbarlik qilish; xorijiy mamlakatlarda malaka oshirish yoki stajirovka oʻtash. Ochiq oʻquv mashgʻulotlari va mahorat darslarini tashkil etish — zamonaviy axborot-kommunikatsiya texnologiyalari, taʼlimning interaktiv metodlarini qoʻllagan holda, akademik guruhlarda jadval boʻyicha mashgʻulotlar oʻtkazish va belgilangan tartibda keng muhokama qilish. Iqtidorli va isteʼdodli talabalar bilan ishlash — dars berayotgan fanlari boʻyicha talabalarning respublika va xalqaro miqyosidagi fan olimpiadalari, sport musobaqalari, sanʼat sohasidagi koʻrik tanlovlar hamda koʻrgazmalarning sovrindorlarini tayyorlash hamda iqtidorli va isteʼdodli talabalar bilan ishlashda faollik koʻrsatish. Ilmiy konferensiyalarda maʼruza bilan qatnashish — fan va amaliyot, oʻqitish metodikasi hamda texnologiyasining dolzarb muammolarini hal etishga va oʻquv-tarbiya jarayonining yuqori sifatini taʼminlashga yoʻnaltirilgan dolzarb mavzulari, innovatsion yoʻnalishlari boʻyicha respublika va xalqaro miqyosdagi anjumanlar, davra suhbatlari, seminarlarda ilmiy yoki ilmiy-metodik maʼruzalar (axborotlar) qilish. Ilmiy jurnallarda maqolalar chop etish — mustaqil ravishda taʼlim, fan va ishlab chiqarishning dolzarb masalalariga yoʻnaltirilgan (mutaxassisligi doirasida) muhim mavzular boʻyicha amalga oshirilgan tadqiqot (empirik) natijalari, tahlillari, ratsionalizatorlik gʻoyalari va ishlanmalarini dissertatsiyalarning asosiy ilmiy natijalarini eʼlon qilish uchun tavsiya etiladigan ilmiy nashrlar, shu jumladan, elektron ilmiy-texnik jurnallarda eʼlon qilish. Koʻrgazma va tanlovlarda ishtirok etish — mashgʻulot olib borayotgan fanlari boʻyicha ijodiy ish natijalarini respublika hamda xalqaro miqyosdagi koʻrik-tanlovlar va koʻrgazmalarda ishtirok etish orqali ommalashtirish, sovrindor boʻlish. Ilmiy loyihalarda ishtirok etish — xalqaro loyihalar va dasturlar, shuningdek, fan hamda texnologik taraqqiyotning bugungi darajasi bilan kadrlar tayyorlash taʼlim mazmuni, sifatini oshirish orasidagi uzviylikni rivojlantirish maqsadida fundamental, innovatsion va amaliy loyihalarga, xoʻjalik shartnomalari asosida bajariladigan ishlarga, shuningdek, xalqaro miqyosdagi loyihalarga rahbarlik qilish yoki ishtirokchi sifatida faoliyat yuritish. Xalqaro (impakt-faktorli) nashrlarda maqolalar eʼlon qilish — mustaqil ravishda taʼlim, fan va ishlab chiqarishning dolzarb masalalariga yoʻnaltirilgan muhim mavzular boʻyicha amalga oshirilgan tadqiqot natijalari, tahlillari, ratsionalizatorlik va innovatsion gʻoyalarini xalqaro maʼlumotlar bazasiga kiritilgan yuqori reytingli yoki impakt-faktorli ilmiy jurnallarda eʼlon qilish. Ixtiro (patent), ratsionalizatorlik takliflari, innovatsion ishlanmalarga mualliflik qilish — sohaning dolzarb masalalariga yoʻnaltirilgan tadqiqot natijalari asosida mahsulot va ishlanmalarni yaratish. Monografiya, mualliflik ijodiy ishlar katalogini tayyorlash va nashr qilish — aynan ilmiy-tadqiqot mavzusi natijalari yoki mualliflik ijodiy ishlari asosida tayyorlangan asar (katalog)ni nashr etish. Oʻquv adabiyotlarini tayyorlash — davlat taʼlim standartlari, oʻquv dasturi, uslubiyati va didaktik talablar asosida tegishli taʼlim yoʻnalishlari va mutaxassisliklari boʻyicha xorijiy tajribalar asosida yangi avlod oʻquv (elektron) adabiyotlari (darslik, oʻquv qoʻllanmasi, metodik qoʻllanma)ni yaratish va belgilangan tartibda taʼlim amaliyotiga joriy etish. Ilmiy rahbarligida fan doktori (DSc) yoki falsafa doktori (PhD) darajasini olish uchun dissertatsiya himoya qilinganligi — ilmiy-pedagog kadrlar tayyorlashdagi faolligi, rahbarligida fan doktori (DSc) yoki falsafa doktori (PhD) darajasini olish uchun tayyorlangan va himoya qilingan dissertatsiya. Xorijiy mamlakatlarda malaka oshirish — ishdan ajralgan holda, toʻgʻridan-toʻgʻri shaklda xorijiy mamlakatlarda kasbiy va pedagogik mahoratini oshirish, oʻquv-tarbiya jarayonini yuqori ilmiy-metodik darajada amalga oshirish, axborot texnologiyalari va oʻqitishning interaktiv metodlari boʻyicha kasbiy bilimlar, malaka va koʻnikmalarni oshirish. Xorijiy mamlakatlarda stajirovka oʻtash — malaka oshirish shakllaridan biri boʻlib, ishdan ajralgan holda toʻgʻridan-toʻgʻri xorijiy mamlakatlarda ish tajribasi, amaliy koʻnikmalari va kasbiy bilim darajasiga ega boʻlish maqsadida maʼlum vaqt davomida bilim, malaka va koʻnikmalarini oshirish. 10. Muqobil malaka oshirish shakllari quyidagilarni oʻz ichiga oladi: Oʻzbekiston Fanlar akademiyasi, Oʻzbekiston Badiiy akademiyasi akademigi ilmiy unvoniga ega boʻlish; soʻnggi 3 yilda xorijiy mamlakatlarda toʻgʻridan-toʻgʻri shaklda umumiy davomiyligi 4 hafta yoki 144 soatdan kam boʻlmagan malaka oshirish yoki stajirovka oʻtash; soʻnggi 3 yilda falsafa doktori (PhD) yoki mutaxassislik boʻyicha fan doktori (DSc) darajasini olish uchun dissertatsiya himoya qilish.”; 14-band quyidagi tahrirda bayon etilsin: “14. Muqobil malaka oshirish shakllaridan ixtiyoriy birini amalga oshirgan rahbar va pedagog kadrlarga toʻgʻridan-toʻgʻri malaka attestati Attestatsiya komissiyasining qarori asosida taqdim etiladi.”; 16-bandning birinchi xatboshisidagi “Oliy va oʻrta maxsus taʼlim vazirligi” soʻzlari “Oliy taʼlim, fan va innovatsiyalar vazirligi” soʻzlari bilan almashtirilsin; 17-banddagi “Oliy va oʻrta maxsus taʼlim vazirligi” soʻzlari “Oliy taʼlim, fan va innovatsiyalar vazirligi” soʻzlari bilan almashtirilsin; 24-banddagi “Oliy va oʻrta maxsus taʼlim vazirligi huzuridagi Oliy taʼlim tizimi pedagog va rahbar kadrlarini qayta tayyorlash va ularning malakasini oshirishni tashkil etish bosh ilmiy-metodik markazining (keyingi oʻrinlarda Bosh ilmiy-metodik markaz deb ataladi)” soʻzlari “Oliy taʼlim, fan va innovatsiyalar vazirligi huzuridagi Oliy taʼlim tizimi kadrlarini qayta tayyorlash va malakasini oshirish institutining (keyingi oʻrinlarda — Institut)” soʻzlari bilan almashtirilsin; 25-bandda: birinchi va ikkinchi xatboshilardagi “Oliy va oʻrta maxsus taʼlim vazirligi” soʻzlari “Oliy taʼlim, fan va innovatsiyalar vazirligi” soʻzlari bilan almashtirilsin; uchinchi xatboshidagi “Bosh ilmiy-metodik markaz” soʻzlari “Institut” soʻzi bilan almashtirilsin; 27-bandning uchinchi xatboshisidagi “Oliy va oʻrta maxsus taʼlim vazirligiga” soʻzlari “Oliy taʼlim, fan va innovatsiyalar vazirligiga” soʻzlari bilan almashtirilsin; 28-banddagi “Oliy va oʻrta maxsus taʼlim vazirligi” soʻzlari “Oliy taʼlim, fan va innovatsiyalar vazirligi” soʻzlari bilan almashtirilsin; 35-bandning toʻrtinchi va beshinchi xatboshilaridagi “Oliy va oʻrta maxsus taʼlim vazirligi” soʻzlari “Oliy taʼlim, fan va innovatsiyalar vazirligi” soʻzlari bilan almashtirilsin; 37-bandning beshinchi xatboshisi quyidagi tahrirda bayon etilsin: “Masofadan oʻqitish usullari asosidagi kurslarda tinglovchilarning oʻzlashtirish koʻrsatkichlari onlayn shaklda qayd etib boriladi va kurslarni toʻliq oʻzlashtirgan tinglovchilarga bevosita qayta tayyorlash va malaka oshirish muassasalarida oʻtkaziladigan onlayn test sinovlari hamda bitiruv (loyiha) ishi himoyasida onlayn ishtirok etishga ruxsat beriladi”; 38-bandning birinchi xatboshisidagi “Oliy va oʻrta maxsus taʼlim vazirligiga” soʻzlari “Oliy taʼlim, fan va innovatsiyalar vazirligiga” soʻzlari bilan almashtirilsin; 39-banddagi “Oliy va oʻrta maxsus taʼlim vazirligi tomonidan belgilanadigan tartibda Bosh ilmiy-metodik markazda” soʻzlari “Oliy taʼlim, fan va innovatsiyalar vazirligi tomonidan belgilanadigan tartibda Institutda” soʻzlari bilan almashtirilsin; 48-bandning birinchi xatboshisidagi “Oliy va oʻrta maxsus taʼlim vazirligi” soʻzlari “Oliy taʼlim, fan va innovatsiyalar vazirligi” soʻzlari bilan almashtirilsin; 49-bandda: birinchi xatboshidagi “Bosh ilmiy-metodik markaz” soʻzlari “Institut” soʻzi bilan almashtirilsin; toʻrtinchi xatboshidagi “Oliy va oʻrta maxsus taʼlim vazirligining” soʻzlari “Oliy taʼlim, fan va innovatsiyalar vazirligining” soʻzlari bilan almashtirilsin; 50-bandning toʻqqizinchi xatboshisidagi “Bosh ilmiy-metodik markaz” soʻzlari “Institut” soʻzi bilan almashtirilsin; 51-bandning ikkinchi va toʻqqizinchi xatboshilaridagi “Bosh ilmiy-metodik markazning” soʻzlari “Institutning” soʻzi bilan almashtirilsin; 1-ilovaga 1-ilovaning matni quyidagi tahrirda bayon etilsin: 1-ilovaga 2-ilovaning matni quyidagi tahrirda bayon etilsin: T/r Mustaqil malaka oshirish shakllari Faoliyatni baholash mezonlari Ball I. Mutaxassislik boʻyicha mustaqil malaka oshirish 100 1. Ochiq oʻquv mashgʻulotlari va mahorat darslarini tashkil etish. 4 Har oʻquv yilida kamida 2 ta sohaga oid “mahorat saboqlari” tashkil etish — 2 Har oʻquv yilida kamida 2 ta ochiq oʻquv mashgʻulotlari — 1 2. Iqtidorli va isteʼdodli talabalar bilan ishlash. 4 Talabalarining respublika va xalqaro miqyosdagi fan olimpiadalari, sport musobaqalari, sanʼat sohasidagi koʻrik tanlovlar va koʻrgazmalardagi sovrinli oʻrin uchun: xalqaro miqyosda — 4 respublika miqyosida — 2 3. Ilmiy konferensiyalarda maʼruza bilan qatnashish. 6 Xalqaro miqyosda — 2 Respublika miqyosida — 1 4. Ilmiy jurnallarda maqolalar chop etish. 8 Har bir ilmiy maqola uchun — 2 5. Koʻrgazma va tanlovlarda ishtirok etish. 8 Xalqaro miqyosda — 8 Respublika miqyosida — 4 6. Ilmiy loyihalarda ishtirok etish. 10 Xalqaro loyihalar — 8 Davlat ilmiy-texnik dasturlari doirasidagi loyihalar: loyiha rahbari sifatida — 8 loyiha ishtirokchisi sifatida — 4 Xoʻjalik shartnomasi asosida bajariladigan ishlar: rahbar sifatida — 4 ishtirokchi sifatida — 2 Davlat buyurtmasi asosida yaratilgan ijodiy ishlar: yakka muallif sifatida — 4 hammuallif sifatida — 2 7. Xalqaro (impakt-faktorli) nashrlarda maqolalar eʼlon qilish. 10 Xalqaro maʼlumotlar bazasiga kiritilgan yuqori reytingli ilmiy jurnallar yoki “impakt-faktor”ga ega boʻlgan ilmiy jurnallarda chop etilgan har bir maqola uchun — 5 8. Ixtiro (patent), ratsionalizatorlik takliflari, innovatsion ishlanmalarga mualliflik qilish. 10 Ixtiro (patent) — 10 Ratsionalizatorlik taklifi — 6 Innovatsion ishlanmalarga mualliflik — 4 9. Monografiya, mualliflik ijodiy ishlar katalogini tayyorlash va nashr qilish. 10 Yakka mualliflikda — 10 Hammualliflikda — 5 10. Oʻquv adabiyotlari (darslik, oʻquv qoʻllanma, metodik qoʻllanma) tayyorlash va nashr qilish. 10 Yakka mualliflikda: darslik — 10 oʻquv qoʻllanmasi — 7 Hammualliflikda: darslik — 7 oʻquv qoʻllanmasi — 5 Metodik qoʻllanma: yakka mualliflikda — 3 hammualliflikda — 1 11. Fan doktori (DSc) yoki falsafa doktori (PhD) darajasini olish uchun himoya qilingan dissertatsiyaga ilmiy rahbarlik qilish. 10 Oxirgi 3 yilda himoya qilingan dissertatsiyaga — 10 12. Oxirgi 3 yilda xorijiy mamlakatlarda toʻgʻridan-toʻgʻri shaklda malaka oshirish, stajirovka oʻtash 10 Oxirgi 3 yilda ikki haftadan — toʻrt haftagacha — 10 Oxirgi 3 yilda ikki haftagacha — 5 II. Muqobil malaka oshirish shakllari 13. Oʻzbekiston Fanlar akademiyasi, Oʻzbekiston Badiiy akademiyasi akademigi ilmiy unvoniga ega boʻlish. 14. Oxirgi 3 yilda doktorlik (PhD, DSc) dissertatsiyasini himoya qilish. 15. Oxirgi 3 yilda xorijiy mamlakatlarda toʻgʻridan-toʻgʻri shaklda umumiy davomiyligi 4 hafta yoki 144 soatdan kam boʻlmagan malaka oshirish yoki stajirovka oʻtash. ”; v) 4-ilovada: nomidagi “markazlarida” soʻzi “taʼlim muassasalarida” soʻzlari bilan almashtirilsin; 1-banddagi “markazlarida” soʻzi “taʼlim muassasalarida” soʻzlari bilan almashtirilsin; 2-bobning nomidagi “Markaz” soʻzi “Qayta tayyorlash va malaka oshirish taʼlim muassasasi” soʻzlari bilan almashtirilsin; 2-bandning birinchi xatboshisidagi “Markaz” soʻzi “Qayta tayyorlash va malaka oshirish taʼlim muassasasi” soʻzlari bilan almashtirilsin; 3-bandda: birinchi xatboshidagi “Markaz”, “Bosh ilmiy-metodik markaz” soʻzlari tegishlicha “Qayta tayyorlash va malaka oshirish taʼlim muassasasi”, “Oliy taʼlim tizimi kadrlarini qayta tayyorlash va malakasini oshirish instituti” soʻzlari bilan almashtirilsin; ikkinchi xatboshidagi “Bosh ilmiy-metodik markaz” soʻzlari “Oliy taʼlim tizimi kadrlarini qayta tayyorlash va malakasini oshirish instituti” soʻzlari bilan almashtirilsin; uchinchi xatboshidagi “Markaz” soʻzi “Qayta tayyorlash va malaka oshirish taʼlim muassasasi” soʻzlari bilan almashtirilsin; 4-bandning birinchi xatboshisidagi va 5-banddagi “Markaz” soʻzi “Qayta tayyorlash va malaka oshirish taʼlim muassasasi” soʻzlari bilan almashtirilsin; 6-bandning birinchi va ikkinchi xatboshilaridagi “Markaz” soʻzi “Qayta tayyorlash va malaka oshirish taʼlim muassasasi” soʻzlari bilan almashtirilsin; 9 va 10-bandlardagi “Markaz” soʻzi “Qayta tayyorlash va malaka oshirish taʼlim muassasasi” soʻzlari bilan almashtirilsin; 4-ilovaga ilovaning nomidagi “markazlarida” soʻzi “taʼlim muassasalarida” soʻzlari bilan almashtirilsin. 3. Vazirlar Mahkamasining ““Ilhom” mukofotini taʼsis etish toʻgʻrisida” 2020-yil 24-avgustdagi 503-son qarori 4-bandning “g” kichik bandi quyidagi tahrirda bayon etilsin: “g) tanlov gʻoliblari quyidagicha taqdirlanadi: 1-oʻrin uchun — bazaviy hisoblash miqdorining 100 (yuz) baravari miqdoridagi pul mukofoti, maxsus diplom va statuetka; 2-oʻrin uchun — bazaviy hisoblash miqdorining 80 (sakson) baravari miqdoridagi pul mukofoti, maxsus diplom va statuetka; 3-oʻrin uchun — bazaviy hisoblash miqdorining 40 (qirq) baravari miqdoridagi pul mukofoti, maxsus diplom va statuetka”. 4. Vazirlar Mahkamasining “Akademik litseylar rahbar va pedagog xodimlarining uzluksiz malaka oshirish tizimini joriy etish toʻgʻrisida” 2022-yil 1-iyundagi 296-son qarorida: a) 4-bandda: ikkinchi xatboshi quyidagi tahrirda bayon etilsin: “akademik litseylar rahbar xodimlarining malakasini oshirish Oʻzbekiston Respublikasi Oliy taʼlim, fan va innovatsiyalar vazirligi huzuridagi Oliy taʼlim tizimi kadrlarini qayta tayyorlash va malakasini oshirish institutida (keyingi oʻrinlarda — Institut) tashkil etiladi”; toʻrtinchi va oltinchi xatboshilardagi “Bosh ilmiy-metodik markaz” soʻzlari “Institut” soʻzi bilan almashtirilsin; b) ilovada: 6-bandda: birinchi xatboshidagi “Oliy va oʻrta maxsus taʼlim vazirligi” soʻzlari “Oliy taʼlim, fan va innovatsiyalar vazirligi” soʻzlari bilan almashtirilsin; uchinchi xatboshidagi “Oliy va oʻrta maxsus taʼlim vazirligi huzuridagi Bosh ilmiy-metodik markaz” soʻzlari “Oliy taʼlim, fan va innovatsiyalar vazirligi huzuridagi Oliy taʼlim tizimi kadrlarini qayta tayyorlash va malakasini oshirish instituti” soʻzlari bilan almashtirilsin; 7-bandning birinchi xatboshisidagi “Bosh ilmiy-metodik markaz” soʻzlari “Oliy taʼlim tizimi kadrlarini qayta tayyorlash va malakasini oshirish instituti” soʻzlari bilan almashtirilsin; 9-bandning ikkinchi va oltinchi xatboshilaridagi “Bosh ilmiy-metodik markazning” soʻzlari “Oliy taʼlim tizimi kadrlarini qayta tayyorlash va malakasini oshirish institutining” soʻzlari bilan almashtirilsin; 13-bandning birinchi xatboshisidagi “Markazlarda” soʻzi “Institut va markazlarda” soʻzlari bilan almashtirilsin; 24-banddagi “Markazlar” va “Markazlarda” soʻzlari tegishlicha “Institut va markazlar” va “Institut va markazlarda” soʻzlari bilan almashtirilsin; 26-banddagi “Bosh ilmiy-metodik markazning” soʻzlari “Oliy taʼlim tizimi kadrlarini qayta tayyorlash va malakasini oshirish institutining” soʻzlari bilan almashtirilsin; 28-banddagi “Oliy va oʻrta maxsus taʼlim vazirligi” soʻzlari “Oliy taʼlim, fan va innovatsiyalar vazirligi” soʻzlari bilan almashtirilsin; 31-bandning toʻrtinchi xatboshisidagi “Oliy va oʻrta maxsus taʼlim vazirligi bilan kelishgan holda Markaz” soʻzlari “Oliy taʼlim, fan va innovatsiyalar vazirligi bilan kelishgan holda Institut (markaz)” soʻzlari bilan almashtirilsin; 32-bandning birinchi xatboshisi quyidagi tahrirda bayon etilsin: “32. Ishdan ajralgan holda malaka oshirish davrida uzrli sabablarsiz oʻquv mashgʻulotlariga 6 soat va undan koʻp vaqt qatnashmagan tinglovchilar Institut (markaz) rahbarining buyrugʻi bilan tinglovchilar safidan chiqariladi va bu haqidagi axborot Oliy taʼlim, fan va innovatsiyalar vazirligiga, shuningdek, tinglovchining asosiy ish joyiga yuboriladi”; 1-ilovaning 2, 3 va 5-pozitsiyalari “Ijrochilar” ustunidagi “Bosh ilmiy-metodik markaz” soʻzlari “Oliy taʼlim tizimi kadrlarini qayta tayyorlash va malakasini oshirish instituti” soʻzlari bilan almashtirilsin. 5. Vazirlar Mahkamasining “Toshkent shahridagi Yodju texnika instituti faoliyatini tashkil etishning qoʻshimcha chora-tadbirlari toʻgʻrisida” 2019-yil 17-dekabrdagi 1007-son qarorida: a) nomi va muqaddimasidagi “Toshkent shahridagi Yodju texnika instituti” soʻzlari “Toshkent Kimyo xalqaro universiteti” soʻzlari bilan almashtirilsin; b) 1-bandda: “a” kichik band quyidagi tahrirda bayon etilsin: ““Global education school” nodavlat taʼlim muassasasi hamda “YUKET LLC” masʼuliyati cheklangan jamiyati (Koreya Respublikasi) (keyingi oʻrinlarda — Muassis) hamkorligida tashkil etilgan “Toshkent Kimyo xalqaro universiteti” masʼuliyati cheklangan jamiyati shaklidagi qoʻshma korxona (keyingi oʻrinlarda — Universitet) oʻz faoliyatini Vazirlar Mahkamasining “Nodavlat taʼlim xizmatlari koʻrsatish sohasidagi faoliyatini litsenziyalash tartibini takomillashtirish toʻgʻrisida” 2018-yil 27-martdagi 241-son qaroriga muvofiq Vazirlar Mahkamasi huzuridagi Taʼlim sifatini nazorat qilish davlat inspeksiyasi tomonidan berilgan litsenziya asosida 2018-yilning sentabr oyidan boshlaganligi”; “b” kichik bandda: birinchi xatboshidagi “Institutning” soʻzi “Universitetning” soʻzi bilan almashtirilsin; ikkinchi, uchinchi, beshinchi va oltinchi xatboshilardagi “turizm va biznes” soʻzlari “turizm, biznes, tibbiyot, mexatronika va robototexnika” soʻzlari bilan almashtirilsin; v) 2-band quyidagi tahrirda bayon etilsin: “2. Belgilansinki: Universitet masʼuliyati cheklangan jamiyat shaklidagi nodavlat oliy taʼlim tashkiloti hisoblanadi; Universitet rektori Muassis tomonidan Oʻzbekiston Respublikasi Oliy taʼlim, fan va innovatsiyalar vazirligi bilan kelishilgan holda, lavozimga tayinlanadi va lavozimdan ozod qilinadi; Universitetning tuzilmasi Muassis tomonidan tasdiqlanadi; Universitet taʼlim faoliyatini Oʻzbekiston Respublikasining taʼlim toʻgʻrisidagi qonunchilik hujjatlari hamda Oliy taʼlimning davlat taʼlim standarti talablariga muvofiq Universitet tomonidan ishlab chiqilib, tasdiqlangan oʻquv rejalari va dasturlari asosida oʻzbek, rus va ingliz tillarida amalga oshiradi; Universitet bitiruvchilariga Oʻzbekiston Respublikasida oliy maʼlumot toʻgʻrisidagi hujjat sifatida eʼtirof etiladigan belgilangan namunadagi diplom beriladi; Universitetga talabalar umumiy oʻrta, oʻrta maxsus, kasb-hunar maʼlumotga ega abituriyentlar oʻrtasida kirish imtihonlarini oʻtkazish orqali qabul qilinadi; abituriyentlarni qabul qilish parametrlari va tartibi, bitiruvchilarning yakuniy attestatsiyasi tartibi va shartlari Universitet tomonidan Muassis bilan kelishilgan holda belgilanadi; Universitetda toʻlov-kontrakt asosida kunduzgi, sirtqi va kechki shaklda oʻqitiladi, talabalar oʻqishi uchun toʻlov-kontrakt mablagʻlari miqdori Muassis tomonidan belgilanadi.”; g) 3-banddagi “Institut” soʻzi “Universitet” soʻzi bilan almashtirilsin; d) 4-bandda: birinchi xatboshidagi “Institutning” soʻzi “Universitetning” soʻzi bilan almashtirilsin; ikkinchi xatboshidagi “Institut” soʻzi “Universitet” soʻzi bilan almashtirilsin; e) 5 — 7-bandlar quyidagi tahrirda bayon etilsin: “5. Universitetda yangi bakalavriat taʼlim yoʻnalishlari va magistratura mutaxassisliklari mehnat bozori talablari hamda ijtimoiy-iqtisodiy rivojlanish istiqbollaridan kelib chiqib, belgilangan tartibda ochiladi. 6. Oʻzbekiston Respublikasi Tashqi ishlar vazirligi Oliy taʼlim, fan va innovatsiyalar vazirligining viza talabnomalariga binoan mazkur qarorni amalga oshirish doirasida jalb qilinadigan xorijiy professor-oʻqituvchilar tarkibi va maʼmuriy xodimlar hamda ularning oila aʼzolari uchun kirish vizalari konsullik yigʻimlari va haqiqiy xarajatlarning oʻrnini qoplash hisobidan yigʻimlar undirilmasdan, belgilangan tartibda rasmiylashtirilishini taʼminlasin. 7. Oʻzbekiston Respublikasi Ichki ishlar vazirligi Oliy taʼlim, fan va innovatsiyalar vazirligi hamda Universitet buyurtmanomalariga binoan mazkur qarorni amalga oshirish doirasida jalb qilinadigan xorijiy professor-oʻqituvchilar tarkibi va maʼmuriy xodimlar hamda ularning oila aʼzolari uchun koʻp martalik vizalar davlat boji undirilmasdan belgilangan tartibda berilishi va muddati uzaytirilishini, shuningdek, ularning yashash manzillari boʻyicha vaqtincha roʻyxatdan oʻtkazilishi hamda muddati uzaytirilishini taʼminlasin.”.